Diari Oficial de la Generalitat Valenciana


Sumari del DOGV 4963, del 10-03-2005 (2005/2596)

ORDE de 16 de febrer de 2005, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenvolupament tecnològic, accions especials de I+D, i accions d'articulació del Sistema Valencià de Ciència-Tecnologia-Empresa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2596


Data del document
:   16-02-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * projecte d'investigació
    * societat sense fins de lucre
    * centre d'investigació
    * personal d'investigació
    * universitat
    * suport econòmic
    * recerca i desenvolupament
    * investigació científica
    * assignació per estudis

ORDE de 16 de febrer de 2005, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenvolupament tecnològic, accions especials de I+D, i accions d'articulació del Sistema Valencià de Ciència-Tecnologia-Empresa. [2005/X2596]
  
Amb data 1 de setembre de 2004, es va publicar en el Diari Oficial de la Generalitat Valenciana l'Orde de 26 de juliol de 2004, per la qual es convoquen diferents tipus d'ajudes i beques per al foment de la investigació científica i el desenvolupament tecnològic.
  
El 20 de desembre de 2004, es va publicar en el Diari Oficial de la Generalitat Valenciana l'Orde de 3 de desembre de 2004, del conseller d'Empresa, Universitat i Ciència, per la qual es convoquen diferents tipus d'ajudes per al foment de la investigació científica i el desenvolupament tecnològic, i el 24 de desembre es va publicar l'Orde de 15 de desembre de 2004, per la qual es convoquen accions especials d'I+D.
  
L'Orde de 2 d'abril de 2004, per la qual es convoquen ajudes per a accions d'articulació del Sistema Valencià de Ciència-Tecnologia-Empresa (SVCTE) per a l'exercici 2004 (DOGV núm. 4.733, de 16 d'abril) preveu en l'article 13 la renovació de les ajudes concedides.
  
Després de la publicació de la Llei 14/2004, de 29 de desembre, de Pressuposts de la Generalitat Valenciana per a l'any 2005, i segons el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refòs de la Llei d'Hisenda Pública Valenciana, hi escau la publicació de les línies de subvenció que han de finançar les ajudes i les beques previstes en les mencionades ordes, així com l'import global màxim destinat a estes.
  
Per això, i d'acord amb el que disposa l'article 2 de l'Orde de 26 de juliol de 2004, de l'Orde de 3 de desembre i de l'Orde de 15 de desembre,
  
ORDENA
  
Article 1
  
Per a l'exercici 2005 i d'acord amb el que establix la Llei 14/2004, de 29 de desembre, de Pressuposts de la Generalitat Valenciana per a l'exercici 2005, les ajudes i les beques per al foment de la investigació científica i el desenvolupament tecnològic, així com les accions especials de I+D, establides per mitjà de l'Orde de 26 de juliol de 2004, l'Orde de 3 de desembre i l'Orde de 15 de desembre, es financien a càrrec de la secció, del programa, de la línia i amb l'import global màxim que tot seguit es relacionen:
  
Ajudes i beques previstes en les Ordes de 26 de juliol de 2004, incloses les renovacions de les beques, per la qual cosa es modifica l'import previst en l'article 2 de la mencionada orde:
  
Secció 11. Programa 542.50 Investigació i Transferència Tecnològica
  
Capítol IV
  
Línia: T4015. Import global màxim: 6.685.004,15 euros
  
Ajudes per a gastos corrents previstes en l'Orde de 3 de desembre de 2004:
  
Secció 11. Programa 542.50 Investigació i Transferència Tecnològica
  
Capítol IV
  
Línia: T4015. Import global màxim: 7.835.899,51 euros
  
Ajudes per a gastos d'equipament d'infraestructura cientificotècnica previstes en els annexos II i IV, i les ajudes previstes en l'annex III de l'Orde de 3 de desembre de 2004:
  
Secció 11. Programa 542.50 Investigació i Transferència Tecnològica
  
Capítol VII
  
Línia: T5768. Import global màxim: 1.000.000 euros
  
Ajudes per a accions especials de I+D, previstes en l'Orde de 15 de desembre de 2004:
  
Secció 11. Programa 542.50 Investigació i Transferència Tecnològica
  
Capítol IV
  
Línia: 5591. Import global màxim: 200.000 euros
  
Article 2
  
Per a l'exercici 2005 i d'acord amb el que establix la Llei 14/2004, de 29 de desembre, de Pressuposts de la Generalitat Valenciana per a l'exercici 2005, la segona anualitat que correspon a les ajudes per a accions d'articulació del Sistema Valencià de Ciència-Tecnologia-Empresa (SVCTE) es financia a càrrec de la secció, del programa, de la línia, i amb l'import global màxim que tot seguit es relaciona:
  
Secció 11. Programa 542.50 Investigació i Transferència Tecnològica
  
Capítol IV
  
Línia: T4015. Import global màxim: 1.000.000 euros
  
Article 3
  
La present orde entra en vigor el dia de la data, sense perjuí de la seua posterior publicació en el Diari Oficial de la Generalitat Valenciana
  
València, 16 de febrer de 2005
  
El conseller d'Empresa Universitat i Ciència,